Missatge: La Guàrdia Urbana intensifica per la Mercè la pressió sobre els llauners amb agents de paisàRedacció Actualitzat a les 11:35 h   22/09/2012 La Guàrdia Urbana de Barcelona ha intensificat la persecució de la venda ambulant il·legal de begudes amb motiu de la Mercè. Aquests dies previs s'han confiscat 32.000 llaunes en vuit locals del districte de Ciutat Vella. Al carrer, tot i la pressió policial, l'activitat continua. Les intervencions de llaunes són contínues. Cada llauner ha perdut la mercaderia i s'ha endut una multa que si paga dins el període estipulat li costarà 62 euros. Però això no sembla que els desanimi. En poques hores, els tres agents ja han comissat prou llaunes com per omplir una furgoneta. També han tingut temps de descobrir un magatzem de llaunes en un quart pis d'un carrer del Raval. Un dia abans que comencessin les festes, la policia ja va descobrir i clausurar vuit locals del districte de Ciutat Vella que subministraven material als llauners. El consistori s'ha fixat com una prioritat la lluita contra la venda ambulant, i per això des del juliol del 2011 la Guàrdia Urbana manté en marxa l'Operació Mestral. Aquesta setmana la Guàrdia Urbana ha intensificat les inspeccions a diversos locals de la ciutat per detectar-los, i intervenir sobre els establiments que contribueixen a la proliferació d'aquesta pràctica il·legal. Els agents s'han centrat sobretot a localitzar quins són els circuits de subministrament, venda, emmagatzematge i comercialització de les llaunes de cervesa que, majoritàriament, ciutadans d'origen pakistanès acaben venent al detall als diferents punts de celebració. Totes les llaunes intervingudes han quedat immobilitzades i precintades a l'espera de certificar les condicions de salubritat i higienicosanitàries en les quals han estat emmagatzemades, abans de fer-ne una destrucció controlada en els punts verds de la ciutat. VÍDEO: http://www.324.cat/video/4256551/Aixi-es-persegueix-els-llauners

Resposta: A Gràcia m'han salvat més d'una nit. No-pot-ser que en qualsevol bar bareto et cobressin 2.50€ per una canya, 3€ a terrassa. Ara els bars se'n estan començant a adonar i els preus han baixat lleugerament. Tot i així no és suficient. Eradicar els llauners no és una qüestió policial. És de millorar l'oferta dels bars normals. És com la pirateria a internet.